Møttes fredag i topptungt møte: Vil bruke Facebook til å ta terrorister
ARTIKKELEN ER OVER TRE ÅR GAMMEL Og sosiale medier-gigantene skal visstnok være både åpne og positive til å bistå amerikanske sikkerhetsmyndigheter i terroristjakten. Det skriver The Guardian, etter møtet som fant sted fredag bak strengt lukkede dører. Blant deltagerne på møtet var NSA-sjef Michael Rogers, FBI-sjef James Comey, stabssjef ved Det hvite hus, Denis McDonough og USAs sikkerhetsminister, Jeh Johnson.Det er særlig kampen mot IS som gjør at myndighetene nå desperat famler etter hjelp fra teknologiselskapene. Et av temaene på møtet var ifølge The Guardian å vurdere mulighetene for en større kampanje mot IS på sosiale medier – en plattform der IS selv sprer mye av sin propaganda.I et notat som ble sendt ut i forkant av møtet, skriver amerikanske myndigheter blant annet at de også ønsker å diskutere hvordan man kan gjøre det vanskeligere for IS å rekruttere via sosiale medier, samt hvordan det kan gjøres lettere for etterretningstjenesten å identifisere terrorister på nettet. Et konkret tema som også ble diskutert, er hvordan et system som Facebook i dag bruker til å identifisere brukere med selvmordstanker, muligens også kan være nyttig i kampen mot terror.I dag har Facebook-brukere nemlig mulighet til å «flagge» personer de mener legger ut selvmordstanker – og deltagere på møtet diskuterte om noe lignende kan kanskje gjøres også med brukere som legger ut «terror-innhold», eller som virker som de holder på å bli radikalisert. Les også: – Åtte tegn på at mine døtre ble radikalisert Og til tross for at temaet er kontroversielt – ikke minst med tanke på personvern og økt overvåkning – skal teknologiselskapene i utgangspunktet ha vært svært så medgjørlige på møtet, ifølge kilder som The Guardian siterer. Sjekk også: Advarer mot virus på Facebook
Fredag møttes toppene i FBI, NSA, Facebook, Google og Twitter - for å vurdere samarbeid for å ta terrorister.